Unidá del Cuerpu de Policía Adscrita a la Comunidá Autónoma del Principáu d'Asturies

La Unidá del Cuerpu Nacional de Policía adscrita a la Comunidá Autónoma del Principáu d'Asturies foi una unidá de Policía que pertenecía orgánicamente al Cuerpu Nacional de Policía d'España y que taba asignada a la Comunidá Autónoma del Principáu d'Asturies. Nun yera una Policía autonómica talmente como son los casos de los Mossos d'Esquadra, la Ertzaintza o la Policía Foral de Navarra. Entamó a funcionar en payares de 2006 y disolvióse en xineru de 2014

Les sos misiones yeren la custodia d'edificios pertenecientes al Principáu, la escolta de personalidaes, la coordinación y control de les funciones de seguridá asignaes a les empreses de seguridá privao y la inspeición y control del xuegu.

Los uniformes de la unidá adscrita yeren idénticos al restu de policíes del cuerpu nacional, magar que llevaben insignies distintives del Principáu d'Asturies: la bandera nel brazu derechu y l'escudu na gorra. Los diez vehículos que teníen tamién yeren de colores diferentes a los del cuerpu nacional.

 Referencies 

 Enllaces esternos 
Información de la Unidá Adscrita na páxina oficial del Gobiernu del Principáu d'Asturies 

Categoría:Policía d'España
Categoría:Instituciones d'Asturies